OpenLLM-France/wikimedia huggingface dataset:
# Maria Cristina de la Immaculada Concepció

Maria Cristina de la Immaculada Concepció (Nàpols, 1 de maig de 1856 - Casoria, 20 de gener de 1906), nascuda Adelaide Brando, va ser una monja italiana fundadora de les Germanes Víctimes Expiatòries de Jesús Sagramentat. Va ser canonitzada al costat de Jeanne Émilie de Villeneuve, Mariam Baouardy i Marie-Alphonsine Danil Ghattas, pel Papa Francesc el 17 de maig de 2015 a la Ciutat del Vaticà.

## Referències

* ↑ Meneses, Rosa «Las primeras santas palestinas de la época contemporánea». El Mundo, 17-05-2015 [Consulta: 17 març 2018].
* ↑ Montanaro, Francesco. Amicorum sanitatis liber: profili biografici dei più illustri medici, sanitari e benefattori del tempo passato di Afragola, Arzano, Caivano, Cardito, Casandrino, Casavatore, Casoria, Crispano, Frattamaggiore, Frattaminore, Grumo Nevano e Sant'Antimo. Istituto di Studi Atellani, 2005, p. 58 [Consulta: 17 març 2018].
# Manuel I

Manuel I és el nom dels següents personatges:
* Manuel I de Portugal, rei de Portugal
* Manuel I Comnè, emperador romà d'Orient
Viccionari
# Manuel III del Congo

Manuel III Afonso del Congo, nascut Kiditu va ser el darrer awenekongo (governant titular) del regne del Congo, governant com a vassall de l'Imperi Portuguès del 1911 al 1914.
El seu regnat sobre el territori reduït del regne va acabar després d'una revolta en 1914, en què els portuguesos van abolir el regne i van assimilar el territori a la colònia d'Angola. Manuel III va perdre el seu títol l'any 1915, quan la família reial va lliurar el títol al pretendent Álvaro XV Afonso Nzinga.

## Referències

* ↑ Ben Cahoon. «Angola Traditional states». worldstatesmen.org. [Consulta: 14 gener 2014].
* ↑ (anglès) & (alemany) Peter Truhart, Regents of Nations, K.G Saur Münich, 1984-1988 ISBN 359810491X, Art. « Costal States / Küstenstaaten », p. 240

## Enllaços externs

* (portuguès) O Reino do Congo: A decadência final do Reino do Congo
# Manuel Sandoval Vallarta

Manuel Sandoval Vallarta (11 febrer 1899 – 18 abril 1977) va ser un físic mexicà. Fou professor de física a l'MIT i a l'Institut de Físiques de la Universitat Nacional Autònoma de Mèxic (UNAM).

## Biografia

Sandoval Vallarta va néixer a Ciutat de Mèxic en una família descendent d'Ignacio Vallarta, un prominent dirigent liberal durant la Guerra de Reforma. Va obtenir la llicenciatura en físiques el 1921 i el doctorat el 1924 a l'MIT. Va començar a donar cursos a la facultat de física de l'MIT el 1923, arribant a ser catedràtic anys més tard. El 1927, Vallarta va rebre una beca Guggenheim de 2 anys per a estudiar física a Alemanya. Va anar a les universitats de Berlín i Leipzig on va estudiar amb Albert Einstein, Max Planck, Erwin Schrödinger i Werner Heisenberg.
A l'MIT, Vallarta va supervisar Richard Feynman i Julius Stratton. De fet, va ser coautor de la primera publicació científica de Feynman, un article a Physical Review sobre la difusió de rajos còsmics. Amb Georges Lemaître, físic belga i capellà, Vallarta va descobrir que la intensitat dels raigs còsmics variava amb la latitud degut a la seva interacció amb el camp magnètic de la Terra. Van treballar conjuntament en una teoria de radiació còsmica primària que van aplicar a les seves investigacions del camp magnètic del sol i dels efectes de la rotació de la galàxia.
De 1943 a 1946, va dividir el seu temps entre l'MIT i la UNAM. D'ençà el 1946, es va dedicar plenament a la UNAM, on va treballar amb Luis Alvarez i Arthur Compton en experiments per a mostrar que els raigs còsmics eren compostos de protons.
El 1946 va esdevenir membre del rectorat de la UNAM i fou director del Institut Politècnic Nacional de Mèxic de 1944 a 1947. Va dirigir nombroses comissions pel govern mexicà, majoritàriament relacionades amb política científica, i va representar el seu país a moltes conferències internacionals.

## Referències

* ↑ Gall, Ruth Physics Today, 30, 12, 01-12-1977, pàg. 70. Bibcode: 1977PhT....30l..70G. DOI: 10.1063/1.3037840 [Consulta: free].
# Marcin Białobłocki

Marcin Białobłocki (Sokółka, Voivodat de Podlàquia, 2 de setembre de 1983) és un ciclista polonès. Actualment milita a l'equip CCC Sprandi Polkowice. Ha corregut la major part de la seva carrera en equips britànics. Del seu palmarès destaca la victòria a l'An Post Rás i el Campionat nacional en contrarellotge.

## Palmarès

* 2011
** Vencedor d'una etapa a l'An Post Rás
* 2012
** Vencedor d'una etapa a l'An Post Rás
* 2013
** 1r a l'An Post Rás
* 2014
** Vencedor d'una etapa a l'An Post Rás
* 2015
** Campió de Polònia en contrarellotge
** Vencedor d'una etapa a la Volta a Polònia

### Resultats al Giro d'Itàlia

* 2017. 159è de la classificació general

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
# Marcin Gortat

Marcin Janusz Gortat (Łódź, 17 de febrer de 1984) és un exjugador de bàsquet polonès. Va disputar dotze temporades a la NBA. Mesura 2,11 metres i jugava en la posició de pivot.

## Referències

* ↑ «Magic Assign Marcin Gortat to NBA D-League». NBA. Arxivat de l'original el 2 December 2009.
* ↑ «Magic rest starters, ride Redick, Gortat to blowout of Wizards». ESPN, April 16, 2008. Arxivat de l'original el March 19, 2017.
* ↑ «NBA: Gortat jest po operacji kolana. Czy wróci do Wizards?» (en polonès). Probasket, March 17, 2023.

## Enllaços externs

* Fitxa de Gortat a NBA.com
* Gortat a DraftExpress.com Arxivat 2007-09-16 a Wayback Machine.
# Margarita (desambiguació)

«Margarita» té aquests significats:
Antroponimia: Margarida (prenom)
* Gastronomia: Margarita (còctel), còctel fet amb tequila, suc de llimona, suc de llimona dolça i triple sec
* Toponímia:
** Illa Margarita, illa veneçolana del Carib
** Margarita (Àlaba)
* Geologia: Margarita, mineral de la classe dels silicats que rep el seu nom del grec margaron (perla)
* Biografies:
** Margarita Brender Rubira (1919, Romania)
** Margarita Isabel Cabrer González (Barcelona, 1969), política mallorquina
** Margarita Ledo Andión (Castro de Rei, 1951), periodista i escriptora gallega
** Margarita Mariscal de Gante Mirón (Madrid, 1954), política i jurista espanyola que fou Ministra de Justícia
** Margarita Nájera Aranzábal, política basca establerta a Calvià la dècada de 1920
** Margarita Nuez Farnos (Foz-Calanda, 1940) dissenyadora de moda aragonesa
** Margarita Pin Arboledas (València, 1949), política valenciana
** Margarita Retuerto Buades (Palma, 1944 – Madrid, 2005), advocada mallorquina
** Rosario Margarita Sanz Alonso (València, 1951), coneguda com a Marga Sanz, política valenciana
** Margarida Xirgu i Subirà (Molins de Rei, 1888 - Montevideo, 1969)
* Biologia:
** Margariscus margarita, espècie de peix de l'ordre dels cipriniformes
** Photonectes margarita, espècie de peix de l'ordre dels estomiformes
# Margarita (pel·lícula)

Margarita és una pel·lícula de comèdia dramàtica canadenca, dirigida per Laurie Colbert i Dominique Cardona i estrenada el 2012. La pel·lícula la protagonitza Nicola Correia-Damude com a Margarita, una lesbiana immigrant de Mèxic que treballa com a mainadera per a una parella de Toronto, però es posa en risc de ser deportada quan la seva situació econòmica els obliga a deixar-la anar. El repartiment inclou Patrick McKenna i Claire Lautier com els seus empresaris Ben i Gail, Maya Ritter com a la seva filla Mali, i Christine Horne com la xicota de Margarita.
La pel·lícula es va estrenar al Festival Internacional de Cinema de Dones de Créteil de 2012.

## Resposta crítica

Escrivint per a Toronto Star, Linda Barnard va qualificar la pel·lícula de drama domèstic previsible, però va elogiar Correia-Damude per la seva actuació. Per a The Globe and Mail, Liam Lacey va escriure que el repartiment "treballa amb valentia i la cinematografia és nítida, però les caracteritzacions trillades i un to sincer i simpàtic fan que aquesta pel·lícula sembli massa treball domèstic." Robert Bell d' Exclaim! va escriure que "Més enllà de l'afirmació que entenen els problemes del món i poden apreciar la classe baixa altruista i totalment adorable, hi ha una preocupació contraria pel títol del treball com a indicador clau de la importància d'una persona. Igual que els metges a Finn's Girl, tots, a part de Margarita, són metges, dentistes. o estudiant de dret. Tot i que és apropiat, com que la majoria de Toronto està convençuda de la seva pròpia importància, Colbert i Cardona no són conscients d'aquesta ironia o superficialitat vulgar, sinó que demostren l'adhesió cega a un status quo divertit."

## Premis

La pel·lícula va guanyar el premi del públic a la millor pel·lícula al Inside Out Film and Video Festival de 2012. També va guanyar el Premi Diversitat al Festival Internacional de Cinema Gai i Lèsbic de Barcelona.

## Referències

* 1 2 Robert Bell, "Margarita - Dominique Cardona and Laurie Colbert". Exclaim!, June 20, 2013.
* ↑ "Margarita: Nanny diaries". Now, May 17, 2012.
* 1 2 Linda Barnard, "Margarita a predictable domestic drama: review". Toronto Star, June 20, 2013.
* ↑ Shannon Webb-Campbell, "A spoon full of Margarita". Daily Xtra, May 2, 2012.
* ↑ Liam Lacey, "Margarita: Canadian sitcom-with-a-message is a little too earnest-cutesy". The Globe and Mail, June 21, 2013.
* ↑ "Margarita grabs audience award at Inside Out Festival". Playback, June 1, 2012.

## Enllaços externs

* Tràiler a YouTube
# Margarita (Àlaba)

Margarita és un poble i concejo pertanyent al municipi de Vitòria.
Tenia 45 habitants en (2007). Forma part de la Zona Rural Sud-oest de Vitòria. És a 506 msnm, i a 11 km a l'oest de la ciutat de Vitòria, al costat de l'autovia A-1 (Madrid-Irun). S'accedeix al poble després de deixar l'autovia en la sortida del polígon industrial de Júndiz i transitar per una carretera local. Els edificis més significatius del poble són l'església parroquial de Sant Tomàs Apòstol i la Torre dels Cortázar de principis del segle xvi. Les festes patronals se celebren el 18 de setembre per Sant Tomás. Va pertànyer a la germandat i municipi d'Ariñiz fins que aquest va ser absorbit pel de Vitòria en la dècada de 1920.
És la localitat natal d'Agustín de Urbina, un capità del segle xvi que va arribar a ser president del Sant Ofici de la Inquisició a la ciutat de Palerm (Sicília).

## Enllaços externs

* Margarita a Enciclopèdia Auñamendi
# Marvagna

Marvagna (italià: Malvagna) és un municipi italià, dins de la ciutat metropolitana de Messina. L'any 2009 tenia 838 habitants. Limita amb els municipis de Castiglione di Sicilia (CT), Francavilla di Sicilia, Mojo Alcantara, Montalbano Elicona i Roccella Valdemone.

## Administració

Llista d'alcaldes :
| Període | Identitat | Partit |
| 2005- | Rita Mungiovino | Llista cívica |

## Notes

* ↑ Pronunciat localment Mavvagna per assimilació regressiva.
# Maria Majó i Merino

Maria Majó Merino (Arenys de Munt, Maresme, 25 de juliol de 1986) és una jugadora d'hoquei patins i de roller derby catalana, i també metgessa.
Formada en el Centre d'Esports Arenys de Munt, va jugar en la posició de defensa durant disset temporades. Amb el club aconseguí dues Lligues catalanes, un Campionat d'Espanya i un Subcampionat d'Europa la temporada 2006-07. Internacional tant amb la selecció catalana com amb l'espanyola, va guanyar la Copa Amèrica de 2011 representant Catalunya, i el Campionat del Món de 2008 i d'Europa de 2009, representant Espanya.
Es retirà temporalment de la pràctica de l'hoquei sobre patins al final de la temporada 2011-12 per dedicar-se a preparar l'examen MIR. Posteriorment retornà a l'hoquei patins del 2013 al 2016, any en què feu novament una pausa en la seva carrera esportiva, aquest cop per a ser mare. Participà com a metgessa de la selecció espanyola d'hoquei patins al mundial de Xile 2016. L'any 2018 va retornar a la competició en la modalitat de roller derby, aconseguint amb el CHP Bigues i Riells la primera Copa d'Espanya, celebrada a Mollet del Vallès. També participà amb la selecció espanyola al World Roller Games de Barcelona 2019, aconseguint la medalla de bronze.
Entre d'altres distincions, l'any 2008 va rebre el Diploma de Mèrit de la Federació Espanyola de Patinatge i també va ser nomenada millor esportista de l'any d'Arenys de Munt.

## Palmarès
### Hoquei sobre patins
#### Clubs

* 2 Lligues catalanes d'hoquei patins femenina: 1999-00, 2001-02
* 1 Campionat d'Espanya d'hoquei patins femení: 2003-04

#### Selecció catalana

* 1 medalla d'or a la Copa Amèrica d'hoquei patins femenina 2011
* 1 medalla de plata a la Copa Amèrica d'hoquei patins femenina 2007

#### Selecció espanyola

* 1 medalla d'or al Campionat del Món d'hoquei patins femení: 2008
* 1 medalla de bronze al Campionat del Món d'hoquei patins femení: 2010
* 1 medalla d'or al Campionat d'Europa d'hoquei patins femení: 2009

### Roller derby
#### Clubs

* 1 Copa d'Espanya de roller derby: 2019

#### Selecció espanyola

* 1 medalla de bronze als Jocs Mundials de Patinatge: 2019

## Rerències

* ↑ «Maria Majó i Merino». Enciclopèdia de l'esport català. Barcelona: Grup Enciclopèdia Catalana.
* ↑ «hoquei sobre patins». Enciclopèdia de l'esport català. Barcelona: Grup Enciclopèdia Catalana.
* ↑ «El CHP Bigues i Riells, format per ex jugadores d'hoquei patins, guanya la I Copa d'Espanya a Mollet». Federació Catalana de Patinatge, 26-05-2019. [Consulta: 8 octubre 2019].
* ↑ N.G. «Plata i bronze en el Mundial per a les seleccions masculina i femenina de 'roller derby'». Ara, 13-07-2019. [Consulta: 8 octubre 2019].
* ↑ «La Real Federación Española de Patinaje hará entrega de 18 Diplomas de Mérito» (en castellà). RFEP, 20-11-2008. [Consulta: 8 octubre 2019].
* ↑ «María Majó i Enric Daumal millors esportistes de l'any». Ajuntament d'Arenys de Munt, 18-11-2008. [Consulta: 8 octubre 2019].

## Enllaços externs

* Fitxa de Maria Majó Merino - RinkHockey.net (anglès)
# Mary M. Talbot

Mary M. Talbot és una escriptora i assajista britànica nascuda a Wigan, Lancashire el 1954. És l'esposa del dibuixant i guionista de còmics Bryan Talbot. Ha escrit nombrosos treballs sobre l'anàlisi crític del discurs. La seva primera novel·la gràfica, Dotter of Her Father's Eyes, publicada per Jonathan Cape i il·lustrada pel seu marit, Bryan Talbot va guanyar el premi de biografia dels premis Costa de 2012.
Talbot va obtenir un doctorat en anàlisi crítica del discurs per la Universitat de Lancaster. El 1997 va esdevenir una lectora sobre la temàtica de Llengua i Cultura a la Universitat de Sunderland.

## Obres seleccionades

* Talbot, Mary M., amb il·lustracions de Kate Charlesworth. 2014. Sally Heathcote: Suffragette. Graphic novel Milwaukie, OR: Dark Horse Comics.
* Talbot, Mary M., i Bryan Talbot. 2012. Dotter of Her Father's Eyes. Novel·la gràfica Milwaukie, OR: Dark Horse Comics.
* Talbot, Mary M. 1998. Language and gender: an introduction. Cambridge, UK: Polity Press.
* Talbot, Mary M. 1995. Fictions at work: language and social practice in fiction. Londres: Longman.
* Talbot, Mary. 1992 "The construction of gender in a teenage magazine." Critical language awareness: 174-200.

## Referències

* ↑ Cooke, Rachel «Dotter of Her Father's Eyes by Mary M. Talbot and Bryan Talbot». The guardian, 27-01-2012 [Consulta: 1r abril 2017].
* ↑ «Hilary Mantel wins 2012 Costa novel prize». BBC News, 02-01-2013 [Consulta: 1r abril 2017].
* ↑ Brown, Mark «Costa awards 2012: graphic biography wins category price». The Guardian, 02-01-2013 [Consulta: 1r abril 2017].
* ↑ «The official website of author Mary Talbot». Mary Talbot. Arxivat de l'original el 28 de novembre 2012. [Consulta: 1r abril 2017].
* ↑ Salzmann, Z. 2000. "Talbot: Language and gender: An introduction". LANGUAGE -BALTIMORE- LINGUISTIC SOCIETY OF AMERICA-. 76: 201.
* ↑ Roberts, F. 2000. "Mary M. Talbot, Language and Gender: An Introduction". DISCOURSE STUDIES -QUARTERLY-. 2: 124-125
* ↑ Sunderland, Jane. 2007. "Book Review: Language and Gender". European Journal of Women's Studies. 14 (2): 171-174.

## Enllaços externs

* The Official website of author Mary Talbot Pàgina web oficial de l'autora
# Maria Uspénskaia

Maria Uspénskaia (en rus: Мария Успенская; Tula, Imperi Rus, 29 de juliol de 1876 − Los Angeles, 3 de desembre de 1949) va ser una actriu de cinema russa.

## Biografia

Maria Uspénskaia va ser una important actriu russa, que més tard es va convertir en una actriu del cinema americà dels anys 30 i 40. Essencialment actriu de teatre, va aparèixer en vint pel·lícules, cinc de les quals rodades a Rússia entre 1915 i 1929. Alumna de Konstantín Stanislavski, va importar el seu mètode Stanislavski als Estats Units. Va ser nominada dues vegades per l'Oscar a la millor actriu secundària per Desengany (1936) de William Wyler i Love Affair (1939) de Leo McCarey.

## El paper de Maleva

Mel Brooks, en Mossega com puguis (Dracula: Dead and Loving It) li dedica un homenatge, fent interpretar, a Anne Bancroft, un petit paper de vella dona gitana anomenada Madame Uspénskaia i que recorda el paper de Maleva interpretat en The Wolf Man (1941) i Frankenstein i l'home llop (1943), de l'actriu russa. En el remake de Wolfman (2010), el personatge de Maleva és interpretat per Geraldine Chaplin, filla de Charlie Chaplin.

## Filmografia

* 1915: Sverchok na pechi
* 1916: Nichtozhniye
* 1917: Tsvety zapozdalye
* 1920: Khveska
* 1929: Tanka-traktirshchitsa
* 1936: Desengany: Baronessa Von Obersdorf
* 1937: The Conquest: Comtessa Pelagia Walewska
* 1939: Love Affair: Àvia Janou
* 1939: The Rains Came: Maharani
* 1939: Judge Hardy and Son: Mrs. Judith Volduzzi
* 1940: Dr. Ehrlich's Magic Bullet: Franziska Speyer
* 1940: Waterloo Bridge: Madame Olga Kirowa
* 1940: The Mortal Storm, de Frank Borzage: Hilda Breitner
* 1940: The Man I Married: Frau Gerhardt
* 1940: Balla, noia, balla (Dance, Girl, Dance): Madame Lydia Basilova
* 1940: Beyond Tomorrow: Sra. Tanya
* 1941: The Wolf Man: Maleva
* 1941: The Shanghai Gesture: The Amah
* 1942: Kings Row: Madame Marie von Eln
* 1942: Mystery of Marie Roget: Madame Cecile Roget
* 1943: Frankenstein i l'home llop (Frankenstein Meets the Wolf Man): Maleva
* 1945: Tarzan and the Amazons: Reina amazona
* 1946: I've Always Loved You: Madame Goronoff
* 1947: Wyoming: Maria
* 1949: A Kiss in the Dark: Sra. Karina
# Mariao

Mariao (Marriw) és un estat del grup dels estats Khasis a Meghalaya a les muntanyes Khasi. Tenia una població el 1881 de 3.682 habitants i el 1901 de 2.289. El seu cap portava el títol de siem i el 1881 es deia U Ji Singh. Els ingressos s'estimaven el 1880 en 12 lliures (120 rúpies) i el 1903 en 390. Els productes principals eren arròs, mill, moresc i canya de sucre. La capital era Mariao. El prefix "mao" vol dir "pedra" i està en molts noms geogràfics khasis.

## Referències

* Hunter, Sir William Wilson. The Imperial Gazetteer of India (en anglès). Londres: Trübner & co., 1885.
* Wilson Hunter, Sir William; Sutherland Cotton, James; Sir Richard Burn, Sir William Stevenson Meyer. Great Britain India Office. The Imperial Gazetteer of India (en anglès). Oxford: Clarendon Press, 1908.
# Mariona Serrahima i Castellà

Mariona Serrahima Castellà (Barcelona, 26 de desembre de 1997) és una jugadora d'hoquei sobre herba catalana.
Membre de la nissaga dels Serrahima, va formar-se al Júnior Futbol Club amb el qual va debutar en competicions estatals la temporada 2016-17. Aquella mateixa temporada va ser la màxima golejadora de la Divisió d'Honor estatal. Amb l'equip cugatenc, va aconseguir cinc Campionats de Catalunya de forma consecutiva (2018-22), tres subcampionats de Lliga i una Copa de la Reina (2021), amb dos gols seus a la final i essent la màxima golejadora de la competició. A nivell europeu acosenguí la medalla de bronze a l'EHL femenina la temporada 2021-22. El juny de 2022 fitxà per l'HGC de la Lliga holandesa. Internacional amb la selecció espanyola d'hoquei sobre herba, en categories inferiors va participar en els Campionats d'Europa sub-18 i del Món-21. Amb l'absoluta va debutar internacionalment el gener de 2017.

## Palmarès
### Hoquei sobre herba
#### Clubs

* 4 Campionats de Catalunya d'hoquei sobre herba femenina: 2017-18, 2018-19, 2019-20, 2020-21, 2021-22
* 1 Copa espanyola d'hoquei sobre herba femenina: 2020-21

#### Individual

* Màxima golejadora de la Lliga espanyola d'hoquei sobre herba femenina: 2016-17

### Hoquei sala
#### Selecció espanyola

* 1 medalla d'or al Campionat d'Europa d'hoquei sala femenina: 2020

## Referències

* 1 2 Bellón, Juanma. «Mariona Serrahima: el hockey hierba viene desde la familia» (en castellà). As, 25-01-2019. [Consulta: 13 desembre 2020].
* ↑ «Mariona y Marc, la saga de los Serrahima en el Junior CF» (en castellà). Mundo Deportivo, 11-03-2017. [Consulta: 13 desembre 2020].
* ↑ Garcia, Joan. «Mariona Serrahima del Junior és la màxima golejadora de la Divisió d'Honor». Cugat Mèdia, 20-10-2016. [Consulta: 13 desembre 2020].
* ↑ «El Júnior de Sant Cugat gana su segunda Copa de la Reina 32 años después de la primera» (en castellà). Mundo Deportivo, 13-12-2020. [Consulta: 13 desembre 2020].
* ↑ García, Joan. «La davantera del Junior Mariona Serrahima fitxa per l'HGC d'Holanda». Cugat Mèdia, 13-06-2022. [Consulta: 10 agost 2023].

## Enllaços externs

* Fitxa de Mariona Serrahima i Castellà - FEH (anglès)
# Martín Machón

Martín Machón (Ciutat de Guatemala, 4 de febrer de 1973) és un exfutbolista guatemalenc de la dècada de 1990.
Fou 60 cops internacional amb la selecció de Guatemala.
Pel que fa a clubs, destacà a CSD Comunicaciones, Los Angeles Galaxy i Miami Fusion. També jugà breument al CD Badajoz.

## Referències

* ↑ Guatemala - Record International Players a rsssf.com
* ↑ Martín Machón a National-Football-Teams.com (anglès)
* ↑ «Perfil a lagalaxy.com». Arxivat de l'original el 2019-04-23. [Consulta: 23 abril 2019].
* ↑ «"El Tanque ya alcanza objetivos"» (en castellà). La Voz de Galicia S.A. Arxivat de l'original el 28 setembre 2011. [Consulta: 23 març 2008].
# Martín Mancisidor Chirapozo

Martín Mancisidor Chirapozo (Basauri, 1 de novembre de 1924 - Mundaka, 21 d'abril de 2011) va ser un ciclista basc, que fou professional entre 1941 i 1954. Durant la seva carrera esportiva aconseguí 42 victòries, destacant quatre triomfs a la Pujada a Arrate.

## Palmarès

* 1941
** 1r a la Clàssica d'Ordizia
** 1r a la Pujada a Santo Domingo
* 1942
** 1r a la Pujada a Arrate
** 1r al Gran Premi de Biscaia
* 1943
** 1r a la Clàssica d'Ordizia
** 1r a la Pujada a Arrate
** 1r al Circuit de Getxo
** 1r al Gran Premi Ajuntament de Bilbao
* 1944
** 1r a la Volta a Cantàbria
** 1r a la Pujada a Arrate
** 1r a la Pujada a Santo Domingo
* 1946
** 1r a la Pujada a Arrate
* 1950
** 1r a la Prova de Legazpi

### Resultats a la Volta a Espanya

* 1945. Abandona.
* 1947. 25è de la classificació general
* 1950. 16è de la classificació general

## Referències

* ↑ «Figura ciclista en la Bizkaia de la posguerra». Deia, 26-04-2011.

## Enllaços externs

* Palmarès a urtekaria.com
* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
# Mas d'Aparici

El Mas d'Aparici era una masia del poble d'Espills, de l'antic terme ribagorçà de Sapeira, pertanyent actualment al municipi de Tremp.
Estava situada a l'oest-nord-oest d'Espills, a la carena que des del poble d'Espills davalla cap a la Noguera Ribagorçana. És al nord del barranc del Mas d'Aparici. Actualment només en queden les restes dels edificis. L'accés al lloc actualment és més fàcil des de la Ribereta que no pas des d'Espills.

## Enllaços externs

* Institut Cartogràfic de Catalunya